22/01/2013 | Administración LocalMunicipal
Valdoviño
Aprobacion definitiva Regulamento matrimonios

Por ausencia de reclamacións durante o prazo de exposición ao público, queda automáticamente elevado a definitivo o Acordo plenario inicial aprobatorio do Regulamento de funcionamento da celebración de matrimonios civís no concello de Valdoviño, o que se fai público en cumprimento do disposto no artigo 70.2 da Lei 7/85 de 2 de abril, sendo o seu texto o seguinte: Obxecto.- Regular os aspectos relativos á cerimonia de celebración de matrimonios civís autorizados pola Alcaldía-Presidencia ou concelleiro/a en quen delegue, así como a utilización de infraestrutura e local municipal para este fin.1.- Cursar primeiramente solicitude no Rexistro Civil (Xulgado de Paz); onde se lles indicará a documentación que deben aportar para iniciar a tramitación do expediente. (Datos Xulgado de Paz Valdoviño: Tlfno: 981 487204- Gándara- 15552- Valdoviño) 2.- Solicitar data de voda no concello de Valdoviño, en horas de oficina; aportando os seguintes documentos:.- Modelo de solicitude que se lle facilitará nas oficinas municipais; segundo Anexo que se xunta.- Fotocopia do DNI dos contraentes.- Fotocopia do DNI de dúas testemuñas maiores de idade. (Deberán mostrar o orixinal destes documentos).- Xustificante de ter aboado o importe da taxa establecida na correspondente ordenanza fiscal (facilitarase a carta de pago nas oficinas municipais).- Nome a apelidos do concelleiro da Corporación elixido para a autorización do matrimonio cando sexa distitnto do Sr/a. Alcalde/sa-Presidente. (Datos concello de Valdoviño: Tlfno: 981 487041- Porta do Sol, s/n 15552-Valdoviño) O concello deberá recibir do Rexistro Civil o auto aprobando a celebración de matrimonio civil coa delegación na Alcaldía e a solicitude dos promotores e poderá solicitar cantos documentos ou aclaracións complementarias considere oportuno. Na reserva de data e hora, en caso de coincidencia de dous ou máis solicitantes, terá preferencia o empadroado no municipio de Valdoviño e na súa falta o primeiro dos solicitantes. A denegación da solicitude, no seu caso, será comunicada expresamente ao solicitante, coa maior brevidade para evitar posibles prexuízos. O outorgamento quedará supeditado ás necesidades propias do Concello. De conformidade co establecido no artigo 51.1 da Lei 35/1994 de 23 de decembro, de modificación do Código Civil o órgano autorizante é o Sr/a Alcalde/sa do concello de Valdoviño, non obstante poderá delegar esta facultade en calquera concelleiro da Corporación, a petición de parte interesada, ou por calquera das causas de delegación previstas na lexislación. Local previsto para a celebración de cerimonia de matrimonio.- O lugar previsto para a celebración da cerimonia será no Salón de Sesións da Casa do Concello. De non dispoñer deste local, poderase habilitar outro local de carácter municipal. Os contraentes poderán ornamentar o local da celebración ou acondicionalo para dito acto, respectando a harmonía e características do lugar e sendo ao seu cargo ditos gastos, así como os servizos complementarios que para a celebración consideren, baixo a supervisión municipal. Os contraentes e asistentes, deberán comportarse con civismo, e absterse de realizar calquera acción que poida supoñer deterioro ou perigo das dependencias municipais, en cuio caso deberán facerse cargo dos desperfectos ou incidentes que poidesen ocasionar. Poderán realizarse fotografías e grabacións, tanto durante o desenvolvemento do acto no local destinado a este fin, como na entrada ao mesmo, con anterioridade e posterioridade a dito acto, namentras non se entorpeza o normal desenvolvemento da celebración, doutros actos, ou afecte ao funcionamento dos servizos municipais. Dentro do local de celebración, non se poderán lanzar flores, pétalos, arroz ou outros obxectos habituais neste tipo de cerimonias. Permitirase a celebración de enlaces matrimoniais todos os días laborables fóra de horas de oficina; así coma os domingos e outros festivos; sempre que non incidan no desenvolvemento da actividade municipal; se ben o día e hora fixado polos solicitantes requerirá a conformidade da Alcaldía. Celebrado o matrimonio, o Concello de Valdoviño, remitirá a acta de matrimonio ao Rexistro Civil (Xulgado de Paz) deste Concello, o cal expedirá o correspondente libro de Familia. O Sr. Alcalde queda autorizado para a realización de calquera actuación necesaria en orde á aplicación do presente regulamento. O regulamento unha vez aprobado definitivamente, entrará en vigor trala íntegra publicación do seu texto no Boletín Oficial da Provincia, e unha vez transscorrido o prazo de quince días previsto no artigo 65.2 da lei Reguladora das bases de réxime local. D/dona., maior de idade, provisto do DNI nº., veciño/a de. con enderezo en.; Provincia. Telefono de contacto. E Don/dona. veciño/a. con enderezo en. Telefono de contacto. Provincia., EXPOÑEN Que desexan contraer entre ambos matrimonio civil no concello de Valdoviño a celebrar polo Sr. Alcalde/sa do concello de Valdoviño SOLICITAN Teña lugar a celebración deste acto o día. Ás. horas. Nome das testemuñas:. (Acompáñanse: Fotocopia do D. NI. dos contraentes e das testemuñas). (Xustificante de aboamento da taxa correspondente). Valdoviño. de. de Os interesados: Asdo:. Asdo:. SR. ALCALDE-PRESIDENTE DO CONCELLO DE VALDOVIÑO” Contra o presente acordo, pode interpoñerse recurso contencioso-administrativo ante a Sala do Contencioso-Administrativo do Xulgado ou Tribunal competente no prazo de dous meses contados a partir do día seguinte ao da publicación deste anuncio no Boletín Oficial de Provincia. Valdoviño, 09 de xaneirode 2013 O Alcalde, Asdo.: José Antonio Vigo Lago.